b"\n_START_ARTICLE_\nAbsolute Power\n_START_PARAGRAPH_\nAbsolute Power je naslov epizode znanstveno-fantasti\xc4\x8dne serije Zvezdna vrata, v kateri mora ekipa SG-1 na planetu Abydos raziskati nenavaden fenomen: vrtin\xc4\x8dast pe\xc5\xa1\xc4\x8deni vihar, za katerega se zdi, da izgovarja Danielovo ime. Izka\xc5\xbee se, da vihar povzro\xc4\x8da mladeni\xc4\x8d Shifu, ki je Harsez, otrok dveh Goa'uldov. Pripeljejo ga v \xc5\xa1tab, kjer testi poka\xc5\xbeejo, da je Shifu v telesnem smislu povsem normalen, ve\xc4\x8d kot o\xc4\x8ditno pa je, da je de\xc4\x8dek za svoja leta zelo bister in zrel. Ker ima genetski spomin Goa'uldov, lahko predstavlja mo\xc4\x8dno oro\xc5\xbeje v boju proti sistemskim lordom. Shifu povzro\xc4\x8di Danielu sanje, s pomo\xc4\x8djo katerih ugotovi, da taka mo\xc4\x8d in znanje ne bi bila nujno uporabljena za dobre namene."